title: 63/474/EEZ: Direktiva Vijeća od 30. srpnja 1963. o liberalizaciji prijenosa za nerobne transakcije koje nisu u vezi s kretanjem robe, usluga, kapitala ili osoba

text:
               06/Sv. 003

               HR

               Službeni list Europske unije

               3

         31963L0474

               P 125/2240

               SLUŽBENI LIST EUROPSKE UNIJE

               30.07.1963.

      DIREKTIVA VIJEĆA

   od 30. srpnja 1963.
   o liberalizaciji prijenosa za nerobne transakcije koje nisu u vezi s kretanjem robe, usluga, kapitala ili osoba
   (63/474/EEZ)
   VIJEĆE EUROPSKE EKONOMSKE ZAJEDNICE,
   uzimajući u obzir Ugovor o osnivanju Europske ekonomske zajednice, a posebno njegov članak 63. i članak 106. stavak 3.,
   uzimajući u obzir prijedlog Komisije,
   uzimajući u obzir mišljenje Skupštine (1),
   uzimajući u obzir mišljenje Gospodarskog i socijalnog odbora,
   budući da uspostavljanje zajedničkog tržišta zahtijeva ukidanje ograničenja za prijenose među rezidentima država članica što je moguće prije, te na što širem planu;
   budući da je u području prijenosa u pogledu nerobnih transakcija iz Priloga III. Ugovoru, na koje se ne primjenjuju odredbe članka 106. stavaka 1. i 2. ili Poglavlja o slobodi kretanja kapitala, u državama članicama već ostvarena visoka razina liberalizacije;
   budući da se na tim osnovama, a uzimajući u obzir gospodarske prilike u državama članicama, liberalizacija prijenosa, koji se odnose na sve te transakcije u obliku općeg odobrenja ili barem izdavanja svih potrebnih odobrenja za devizno poslovanje, čini moguća već u sadašnjoj fazi prijelaznog razdoblja,
   DONIJELO JE OVU DIREKTIVU:
   Članak 1.
   1.   Države članice izdaju sva devizna odobrenja potrebna za prijenose među rezidentima država članica, koji se odnose na nerobne transakcije navedene u Prilogu ovoj Direktivi.
   2.   Države članice omogućuju da se prijenosi koji se odnose na te transakcije obavljaju prema deviznim tečajevima koji važe za plaćanja tekućih transakcija.
   Članak 2.
   1.   Odredbe ove Direktive ne ograničavaju pravo država članica da provjere prirodu i autentičnost transakcija ili prijenosa, te da poduzmu sve potrebne mjere za sprečavanje povrede njihovih zakona i propisa.
   2.   Države članice u najvećoj mogućoj mjeri pojednostavljuju formalnosti za izdavanje odobrenja i provođenje nadzora nad prijenosima, te se u pogledu tog pojednostavljenja međusobno savjetuju, ako je to potrebno.
   Članak 3.
   U roku pet mjeseci od objave ove Direktive, države članice poduzimaju mjere kako bi se uskladile s njezinim odredbama te o tome odmah obavješćuju Komisiju.
   Članak 4.
   Ova je Direktiva upućena državama članicama.

      Sastavljeno u Bruxellesu 30. srpnja 1963.

            Za Vijeće

            Predsjednik

         J. M. A. H. LUNS

      (1)  SL 61, 19.4.1963., str. 1275.
   PRILOG

      Nerobne transakcije iz članka 1. Direktive

               —

               Bankovne naknade.

               —

               Troškovi zastupanja.

               —

               Sudjelovanje društava kćeri i podružnica u režijskim troškovima matičnih društava koja se nalaze u inozemstvu i obratno.

               —

               Razlike, posredničke marže i polozi za poslove na terminskim robnim burzama u skladu s uobičajenom poslovnom praksom.

               —

               Pretplate i članarine (osim onih koje predstavljaju naknadu za usluge i doprinose uplaćene javnim ili privatnim ustanovama socijalnog osiguranja).

               —

               Državni izdaci (službena predstavništva u inozemstvu, doprinosi međunarodnim organizacijama).

               —

               Porezi (osim poreza na nasljedstvo), sudski troškovi, registracija patenata i trgovačkih oznaka.

               —

               Naknade štete, u slučajevima kada se ne mogu smatrati kapitalom.

               —

               Povrat sredstava u slučaju otkaza ugovora i povrat nezahtijevanih plaćanja, ako se posljednji ne mogu smatrati kapitalom.

               —

               Novčane kazne.

               —

               Periodično plaćanje usluga javnog prijevoza, poštanskih, telegrafskih i telefonskih usluga.

               —

               Konzularni primici.

               —

               Zakonski određene naknade za uzdržavanje i financijska pomoć u nepovoljnim uvjetima.

               —

               Troškovi dokumentacije svih vrsta koje u vlastito ime snose ovlaštene mjenjačke institucije.

               —

               Sportske nagrade i dobici na utrkama (osim onih koje osvoje profesionalci).


title: Direktiva Komisije 96/18/EZ od 19. ožujka 1996. o izmjeni različitih direktiva Vijeća o stavljanju na tržište sjemena i reprodukcijskog materijala  Tekst značajan za EGP

text:
               03/Sv. 56

               HR

               Službeni list Europske unije

               125

         31996L0018

               L 076/21

               SLUŽBENI LIST EUROPSKE UNIJE

         DIREKTIVA KOMISIJE 96/18/EZ
   od 19. ožujka 1996.
   o izmjeni različitih direktiva Vijeća o stavljanju na tržište sjemena i reprodukcijskog materijala
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 66/401/EEZ od 14. lipnja 1966. o stavljanju na tržište sjemena krmnog bilja (1), kako je zadnje izmijenjena Aktom o pristupanju Austrije, Finske i Švedske, a posebno njezin članak 21. stavak (a),
   uzimajući u obzir Direktivu Vijeća 69/208/EEZ od 30. lipnja 1969. o stavljanju na tržište sjemena uljarica i predivog bilja (2), kako je zadnje izmijenjena Aktom o pristupanju Austrije, Finske i Švedske, a posebno njezin članak 20. stavak (a),
   uzimajući u obzir Direktivu Vijeća 70/458/EEZ od 29. rujna 1970. o stavljanju na tržište sjemena povrća (3), kako je zadnje izmijenjena Aktom o pristupanju Austrije, Finske i Švedske, a posebno njezin članak 40. stavak (a),
   budući da, u svjetlu razvoja znanstvenih i tehničkih saznanja, direktive 66/401/EEZ, 69/208/EEZ i 70/458/EEZ treba izmijeniti zbog razloga navedenih u nastavku;
   budući da su postojeća međunarodna pravila, posebno ona Međunarodnog udruženja za ispitivanje sjemena i Organizacije za gospodarsku suradnju i razvoj revidirana u odnosu na najveće mase serija sjemena nekih vrsta; budući da se revizija pokazala primjerenom za usvajanje od strane Zajednice;
   budući da najveće mase u pravilima Zajednice za serije sjemena takvih vrsta treba stoga na odgovarajući način revidirati;
   budući da su mjere predviđene ovom Direktivom u skladu s mišljenjem Stalnog odbora za sjeme i reprodukcijski materijal u poljoprivredi, hortikulturi i šumarstvu,
   DONIJELA JE OVU DIREKTIVU:
   Članak 1.
   Direktiva 66/401/EEZ mijenja se kako slijedi:
   u stupcu 2. tablice u Prilogu III., „20” se zamjenjuje s „25” u slučaju

               —

                  Lupinus albus

               —

                  Lupinus angustifolius

               —

                  Lupinus luteus

               —

                  Pisum sativum

               —

                  Vicia faba,
               i

               —

                  Vicia sativa.

         Članak 2.
   Direktiva 69/208/EEZ mijenja se kako slijedi:
   u stupcu 2. tablice u Prilogu III. „20” se zamjenjuje s „25” gdje god se pojavljuje, a „10” se zamjenjuje s „25” u slučaju Carthamus tinctorius.
   Članak 3.
   Direktiva 70/458/EEZ mijenja se kako slijedi:
   točka 1. Priloga III. zamjenjuje se sljedećim:

      1.   najveća masa partije sjemena

                              (a)

                              sjeme Phaseolus vulgaris, Pisum sativum i Vicia faba

                  25 tona;

                              (b)

                              sjeme veličine koja nije manja od zrna pšenice, osim Phaseolus vulgaris, Pisum sativum i Vicia faba

                  20 tona;

                              (c)

                              sjeme veličine manje od zrna pšenice

                  10 tona.

            Najveća masa serije ne smije biti se prijeći za više od 5 %”.

   Članak 4.
   1.   Države članice donose zakone i druge propise potrebne za usklađivanje s ovom Direktivom najkasnije do 1. srpnja 1996. One o tome odmah obavješćuju Komisiju.
   Kad države članice donose ove mjere, te mjere prilikom njihove službene objave sadrže uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice dostavljaju Komisiji tekst glavnih odredaba nacionalnog prava koji donesu u području na koje se odnosi ova Direktiva.
   Članak 5.
   Ova Direktiva stupa na snagu sljedećeg dana od dana objave u Službenom listu Europskih zajednica.
   Članak 6.
   Ova je Direktiva upućena državama članicama.

      Sastavljeno u Bruxellesu 19. ožujka 1996.

            Za Komisiju

         Franz FISCHLER

            Član Komisije

      (1)  SL L 125, 11.7.1966., str. 2298./66.

      (2)  SL L 169, 10.7.1969., str. 3.

      (3)  SL L 225, 12.10.1970., str. 7.


title: Direktiva Vijeća 2002/90/EZ od 28. studenoga 2002. o definiranju olakšavanja neovlaštenog ulaska, tranzita i boravka

text:
               19/Sv. 003

               HR

               Službeni list Europske unije

               101

         32002L0090

               L 328/17

               SLUŽBENI LIST EUROPSKE UNIJE

               28.11.2002.

      DIREKTIVA VIJEĆA 2002/90/EZ
   od 28. studenoga 2002.
   o definiranju olakšavanja neovlaštenog ulaska, tranzita i boravka
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 61. točku (a) i članak 63. stavak 3. točku (b),
   uzimajući u obzir inicijativu Francuske Republike (1),
   uzimajući u obzir mišljenje Europskog parlamenta (2),
   budući da:

               (1)

               Jedan od ciljeva Europske unije je postupna uspostava područja slobode, sigurnosti i pravde, a to, između ostalog, znači i da se mora voditi borba protiv nezakonite imigracije.

               (2)

               Zbog toga bi trebalo poduzeti mjere za borbu protiv omogućavanja nezakonite imigracije u vezi s neovlaštenim prelaskom granice u najstrožem smislu i u vezi s održavanjem mreža koje izrabljuju ljude.

               (3)

               Stoga je iznimno važno uskladiti postojeće zakonske odredbe, a posebno, s jedne strane, preciznu definiciju povrede o kojoj je riječ i slučajeve za izuzeće, što je predmet ove Direktive te, s druge strane, minimalna pravila za kazne, odgovornost pravnih osoba i nadležnost, što je predmet Okvirne odluke Vijeća 2002/946/PUP od 28. studenoga 2002. o jačanju kaznenopravnog okvira za sprečavanje olakšavanja neovlaštenog ulaska, tranzita i boravka (3).

               (4)

               Svrha je ove Direktive definirati olakšavanje nezakonite imigracije i, sukladno tome, učiniti učinkovitijom primjenu Okvirne odluke 2002/946/PUP radi sprečavanja tog kaznenog djela.

               (5)

               Ova Direktiva nadopunjuje druge instrumente koji su doneseni za borbu protiv nezakonite imigracije, nezakonitog zapošljavanja, trgovine ljudima i spolnog izrabljivanja djece.

               (6)

               S obzirom na Island i Norvešku, ova Direktiva predstavlja razvoj odredaba schengenske pravne stečevine u smislu Sporazuma između Vijeća Europske unije i Republike Islanda i Kraljevine Norveške o pridruživanju tih država provedbi, primjeni i razvoju schengenske pravne stečevine (4), koje pripadaju u područje iz članka 1. točke E Odluke Vijeća 1999/437/EZ od 17. svibnja 1999. o posebnim dogovorima o primjeni tog Sporazuma (5).

               (7)

               Ujedinjena Kraljevina i Irska sudjeluju u donošenju i primjeni ove Direktive u skladu s odgovarajućim odredbama Ugovora.

               (8)

               U skladu s člancima 1. i 2. Protokola o stajalištu Danske, koji je priložen Ugovoru o Europskoj uniji i Ugovoru o osnivanju Europske zajednice, Danska ne sudjeluje u donošenju ove Direktive, ona je ne obvezuje i nije je dužna primjenjivati. Budući da ova Direktiva predstavlja daljnji razvoj schengenske pravne stečevine, u skladu s odredbama glave IV. trećeg dijela Ugovora o osnivanju Europske zajednice, Danska u skladu s člankom 5. spomenutog Protokola u roku šest mjeseci nakon što Vijeće donese ovu Direktivu odlučuje hoće li je provesti u svojem nacionalnom pravu,

         DONIJELO JE OVU DIREKTIVU:
   Članak 1.
   Opća povreda
   1.   Svaka država članica donosi odgovarajuće sankcije za:

               (a)

               svaku osobu koja namjerno pomaže osobi koja nije državljanin države članice da uđe ili prijeđe preko državnog područja države članice i pritom krši zakone te države o ulasku i tranzitu stranaca;

               (b)

               svaku osobu koja, zbog financijske koristi, namjerno pomaže osobi koja nije državljanin neke države članice da boravi na državnom području te države članice i pritom krši zakone te države o boravku stranaca.

         2.   Svaka država članica može odlučiti da ne izriče sankcije za postupanje iz stavka 1. točke (a) u skladu sa svojim nacionalnim pravom i praksom za slučajeve u kojima je cilj takva postupanja pružanje humanitarne pomoći osobi na koju se to odnosi.
   Članak 2.
   Poticanje, sudjelovanje i pokušaj
   Svaka država članica donosi potrebne mjere kako bi osigurala da sankcije iz članka 1. budu primjenjive i na svaku osobu koja:

               (a)

               je poticatelj;

               (b)

               suučesnik; ili

               (c)

               je pokušala počiniti

         povredu u smislu članka 1. stavka 1. točaka (a) ili (b).
   Članak 3.
   Sankcije
   Svaka država članica poduzima potrebne mjere kojima osigurava da se povrede iz članaka 1. i 2. kazne sankcijama koje su učinkovite, proporcionalne odvraćajuće od počinjenja kaznenog djela.
   Članak 4.
   Provedba
   1.   Države članice donose zakone i druge propise potrebne za usklađivanje s ovom Direktivom najkasnije do 5. prosinca 2004. O tome odmah obavješćuju Komisiju.
   Kada države članice donose mjere, one prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekst glavnih odredaba nacionalnog zakonodavstva koje donose u području na koje se odnosi ova Direktiva, zajedno s tablicom u kojoj je prikazan odnos odredbi ove Direktive prema donesenim nacionalnim odredbama. Komisija o tome obavješćuju druge države članice.
   Članak 5.
   Stavljanje izvan snage
   Danom 5. prosinca 2004. ukida se članak 27. stavak 1. Schengenske konvencije iz 1990. Ako država članica ovu Direktivu počne primjenjivati prije tog datuma na temelju odredaba članka 4. stavka 1., spomenuta odredba prestaje se za tu državu članicu primjenjivati od dana početka njezine provedbe.
   Članak 6.
   Stupanje na snagu
   Ova Direktiva stupa na snagu na dan objave u Službenom listu Europskih zajednica.
   Članak 7.
   Adresati
   Ova je Direktiva upućena državama članicama u skladu s Ugovorom o osnivanju Europske zajednice.

      Sastavljeno u Bruxellesu 28. studenoga 2002.

            Za Vijeće

            Predsjednik

         B. HAARDER

      (1)  SL C 253, 4.9.2000., str. 1.

      (2)  SL C 276, 1.10.2001., str. 244.

      (3)  SL L 328, 5.12.2002., str. 1.

      (4)  SL L 176, 10.7.1999., str. 36.

      (5)  SL L 176, 10.7.1999., str. 31.


title: Direktiva Komisije 2006/78/EZ od 29. rujna 2006. o izmjeni Direktive Vijeća 76/768/EEZ o kozmetičkim proizvodima u svrhu prilagodbe tehničkom napretku Priloga II.  Tekst značajan za EGP

text:
               13/Sv. 017

               HR

               Službeni list Europske unije

               21

         32006L0078

               L 271/56

               SLUŽBENI LIST EUROPSKE UNIJE

               29.09.2006.

      DIREKTIVA KOMISIJE 2006/78/EZ
   od 29. rujna 2006.
   o izmjeni Direktive Vijeća 76/768/EEZ o kozmetičkim proizvodima u svrhu prilagodbe tehničkom napretku Priloga II.
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 76/768/EEZ od 27. srpnja 1976. o usklađivanju zakonodavstava država članica u odnosu na kozmetičke proizvode (1), a posebno njezin članak 8. stavak 2.,
   nakon savjetovanja sa Znanstvenim odborom za kozmetičke i neprehrambene proizvode široke potrošnje,
   budući da:

               (1)

               Nusproizvodi životinjskog podrijetla, koji u skladu s Uredbom (EZ) br. 1774/2002. Europskog parlamenta i Vijeća od 3. listopada 2002. o utvrđivanju zdravstvenih pravila u vezi s nusproizvodima životinjskog podrijetla koji nisu namijenjeni prehrani ljudi (2) potpadaju pod tvari kategorije 1 ili tvari kategorije 2, ne smiju ući u proizvodni lanac tehničkih proizvoda kao što su kozmetički proizvodi. Ograničenja za kozmetičke proizvode proizvedene unutar Zajednice koja se odnose na porijeklo tvari moraju se proširiti i na uvozne proizvode.

               (2)

               Budući da je specificirana opasna tvar, utvrđena Prilogom V. Uredbi (EZ) br. 999/2001 Europskog parlamenta i Vijeća od 22. svibnja 2001. o utvrđivanju pravila za sprečavanje, nadzor i iskorjenjivanje određenih transmisivnih spongiformnih encefalopatija (3), uvrštena u tvari kategorije 1, kako je predviđeno Uredbom (EZ) br. 1774/2002., više nije potrebno pozivanje na taj Prilog u stavci br. 419 Priloga II. Direktivi 76/768/EEZ.

               (3)

               U skladu s člankom 22. stavkom 1. Uredbe (EZ) br. 999/2001, odredbe dijela A Priloga XI. toj Uredbi primjenjuju se do datuma donošenja odluke u skladu s njezinim člankom 5. stavkom 2. ili člankom 4., a nakon toga se primjenjuje članak 8. i Prilog V. toj Uredbi.

               (4)

               Direktivu 76/768/EEZ treba stoga na odgovarajući način izmijeniti.

               (5)

               Mjere predviđene ovom Direktivom u skladu su s mišljenjem Stalnog odbora za kozmetičke proizvode,

         DONIJELA JE OVU DIREKTIVU:
   Članak 1.
   U Prilogu II. Direktivi 67/768/EEZ stavka br. 419. zamjenjuje se sljedećim:

               „419.

               Tvar kategorije 1 i tvar kategorije 2, kako je određeno člankom 4. odnosno 5. Uredbe (EZ) br. 1774/2002 Europskog parlamenta i Vijeća (4), i iz njih dobiveni sastojci.

         Članak 2.
   1.   Države članice donose zakone i druge propise potrebne za usklađivanje s ovom Direktivom najkasnije do 30. ožujka 2007. One Komisiji odmah dostavljaju tekst tih odredaba i korelacijsku tablicu između tih odredaba i ove Direktive.
   Kad države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu trećeg dana od dana objave u Službenom listu Europske unije.
   Članak 4.
   Ova je Direktiva upućena državama članicama.

      Sastavljeno u Bruxellesu 29. rujna 2006.

            Za Komisiju

         Günter VERHEUGEN

            Potpredsjednik

      (1)  SL L 262, 27.9.1976., str. 169. Direktiva kako je zadnje izmijenjena Direktivom Komisije 2006/65/EZ (SL L 198, 20.7.2006., str. 11.).

      (2)  SL L 273, 10.10.2002., str. 1. Uredba kako je zadnje izmijenjena Uredbom Komisije (EZ) br. 208/2006 (SL L 36, 8.2.2006., str. 25.).

      (3)  SL L 147, 31.5.2001., str. 1. Uredba kako je zadnje izmijenjena Uredbom Komisije (EZ) br. 1041/2006 (SL L 187, 8.7.2006., str. 10.).

      (4)  SL L 273, 10.10.2002., str. 1.”.


title: Direktiva Vijeća 2008/120/EZ od 18. prosinca 2008. o utvrđivanju minimalnih uvjeta za zaštitu svinja (Kodificirana verzija)

text:
               03/Sv. 54

               HR

               Službeni list Europske unije

               147

         32008L0120

               L 047/5

               SLUŽBENI LIST EUROPSKE UNIJE

         DIREKTIVA VIJEĆA 2008/120/EZ
   od 18. prosinca 2008.
   o utvrđivanju minimalnih uvjeta za zaštitu svinja
   (Kodificirana verzija)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 37.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da:

               (1)

               Direktiva Vijeća 91/630/EEZ od 19. studenoga 1991. o minimalnim uvjetima za zaštitu svinja (2), bitno je mijenjana nekoliko puta (3). U interesu preglednosti i jasnoće tu je Direktivu potrebno kodificirati.

               (2)

               Većina država članica ratificirala je Europsku konvenciju o zaštiti životinja koje se drže u svrhu uzgoja. Zajednica je također potvrdila Konvenciju Odlukom Vijeća 78/923/EEZ (4).

               (3)

               Direktivom Vijeća 98/58/EZ od 20. srpnja 1998. o zaštiti životinja koje se drže u svrhu proizvodnje (5) predviđeni su propisi Zajednice koji se primjenjuju na sve farmske životinje vezano uz uvjete građenja objekata za držanje životinja, izolacije, uvjete grijanja i provjetravanja, inspekcije opreme kao i inspekcije populacije uzgajane stoke. Stoga je potrebno ta pitanja obraditi u ovoj Direktivi, kad je potrebno utvrditi detaljnije odredbe.

               (4)

               Svinje su kao žive životinje uključene na popis proizvoda navedenih u Prilogu I. Ugovoru.

               (5)

               Svinjogojstvo je bitan sastavni dio poljoprivredne proizvodnje. Ono je izvor prihoda dijela poljoprivrednog stanovništva.

               (6)

               Različitosti koje bi mogle dovesti do narušavanja uvjeta natjecanja, utječu na glatko odvijanje organizacije zajedničkog tržišta svinja i proizvoda od svinja.

               (7)

               Stoga je potrebno utvrditi zajedničke minimalne uvjete za zaštitu svinja koje se drže za rasplod i tov, s ciljem osiguranja razumnog razvoja proizvodnje.

               (8)

               Svinje trebaju živjeti u okolnostima koje zadovoljavaju njihove potrebe za kretanjem i porivom za traganjem i rovanjem. Čini se da se dobrobit svinja dovodi u pitanje zbog velikih nedostataka prostora.

               (9)

               Kad se svinje drže u skupinama, potrebno je poduzeti primjerene upravljačke mjere njihove zaštite, kako bi se poboljšala njihova dobrobit.

               (10)

               Krmače su sklone razvijanju socijalnih odnosa s drugim svinjama ako imaju slobodu kretanja i kad se nalaze u stimulirajućoj okolini. Stoga je potrebno zabraniti stalno držanje krmača u zatvorenim pojedinačnim boksovima.

               (11)

               Skraćivanje repova, rezanje i brušenje zuba uzrokuju svinjama akutnu, a i kroničnu bol. Kastracijom se može uzrokovati kronična bol, koja je još veća ako je došlo do kidanja tkiva. Takvi postupci stoga štete dobrobiti svinja, pogotovo ako ih provode nestručne i neiskusne osobe. Zato je potrebno utvrditi odredbe kojima se osiguravaju primjereniji postupci.

               (12)

               Potrebno je održati uravnoteženost između različitih aspekata koji se razmatraju vezano uz dobrobit i zdravlje, ekonomska i socijalna stajališta, kao i utjecaj na okoliš.

               (13)

               Potrebno je da su službena tijela, proizvođači, potrošači i ostali obaviješteni o razvoju na tom polju. Stoga je potrebno da na temelju mišljenja Europske agencije za sigurnost hrane, Komisija i nadalje provodi znanstvena istraživanja za pronalaženje što boljih sustava uzgoja svinja s obzirom na dobrobit svinja. Prema tome, potrebno je predvidjeti mjere za prijelazno razdoblje, kako bi se Komisiji omogućilo da tu zadaću uspješno dovrši.

               (14)

               Mjere nužne za provedbu ove Direktive treba donijeti u skladu s Odlukom Vijeća 1999/468/EZ od 28. lipnja 1999. o utvrđivanju postupaka za izvršavanje provedbenih ovlasti dodijeljenih Komisiji (6).

               (15)

               Ovom se Direktivom ne dovode u pitanje obveze država članica u vezi s vremenskim rokovima za prenošenje u njihova nacionalna zakonodavstva Direktiva navedenih u Prilogu II. dijelu B,

         DONIJELO JE OVU DIREKTIVU:
   Članak 1.
   Ovom se Direktivom utvrđuju minimalni uvjeti za zaštitu svinja koje se drže u svrhu rasploda i tova.
   Članak 2.
   Za potrebe ove Direktive primjenjuju se sljedeće definicije:

               1.

               „svinja” znači životinja iz porodice svinja, bilo koje dobi, koja se drži za rasplod ili tov;

               2.

               „nerast” znači spolno zreli mužjak svinje, namijenjen za rasplod;

               3.

               „nazimica” znači spolno zrela ženka svinje, koja se još nije prasila;

               4.

               „krmača” znači ženka svinje nakon prvog prasenja;

               5.

               „dojna krmača” znači ženka svinje između perinatalnog razdoblja i odbića prasadi;

               6.

               „suprasna krmača” znači ženka svinje između odbića prasadi i perinatalnog razdoblja;

               7.

               „prase koje siše” znači svinja od prasenja do odbića;

               8.

               „odbijeno prase” znači svinja od odbića do dobi od 10 tjedana;

               9.

               „svinja za uzgoj” znači svinja u dobi od 10 tjedana do klanja ili rasploda;

               10.

               „nadležno tijelo” znači nadležno tijelo u smislu članka 2. stavka 6. Direktive 90/425/EEZ od 26. lipnja 1990. o veterinarskim i zootehničkim pregledima koji se primjenjuju u trgovini određenim živim životinjama i proizvodima unutar Zajednice s ciljem uspostave unutarnjeg tržišta (7).

         Članak 3.
   1.   Države članice će se pobrinuti da sva gospodarstva zadovoljavaju sljedeće uvjete:

               (a)

               slobodna podna površina na raspolaganju svakom odbijenom prasetu ili svinjama za uzgoj, koji se drže u skupinama, osim nazimica nakon pripusta i krmača, mora biti najmanje:

                           Žive vage (kg)

                           m2

                           do najviše 10

                           0,15

                           više od 10 do najviše 20

                           0,20

                           više od 20 do najviše 30

                           0,30

                           više od 30 do najviše 50

                           0,40

                           više od 50 do najviše 85

                           0,55

                           više od 85 do najviše 110

                           0,65

                           više od 110

                           1,00

               (b)

               ukupna slobodna podna površina na raspolaganju svakoj nazimici nakon pripusta i svakoj krmači, ako se nazimice i/ili krmače drže u skupinama, mora biti najmanje 1,64 m2 odnosno 2,25 m2. Kad se te životinje drže u skupinama s manje od šest jedinki, slobodna podna površina mora se povećati za 10 %. Ako se te životinje drže u skupinama od 40 ili više jedinki, slobodna podna površina može se smanjiti za 10 %.

         2.   Države članice će osigurati da podne površine zadovoljavaju sljedeće uvjete:

               (a)

               za nazimice nakon pripusta i suprasne krmače: dio površine poda zahtijevane u stavku 1. točki (b), koji iznosi najmanje 0,95 m2 po nazimici odnosno najmanje 1,3 m2 po krmači, mora biti potpuno pun, od čega je najviše 15 % predviđeno za otvore za drenažu;

               (b)

               ako se koriste podovi od betonskih gredica za svinje koje se drže u skupinama:

                           i.

                           maksimalna širina otvora mora biti:

                                       —

                                       11 mm za prasad koja siše,

                                       —

                                       14 mm za odbijenu prasad,

                                       —

                                       18 mm za svinje za uzgoj,

                                       —

                                       20 mm za nazimice nakon pripusta i krmače;

                           ii.

                           minimalna širina gredice mora biti:

                                       —

                                       50 mm za prasad koja siše i za odbijenu prasad, te

                                       —

                                       80 mm za svinje za uzgoj, nazimice nakon pripusta i krmače.

         3.   Države članice će osigurati da se zabrani izgradnja ili preuređenje objekata u kojima se krmače ili nazimice drže privezane. Od 1. siječnja 2006. zabranjeno je korištenje priveza za krmače i nazimice.
   4.   Države članice će osigurati da se u razdoblju počevši od četvrtog tjedna nakon pripusta do jedan tjedan prije očekivanog vremena prasenja krmače i nazimice drže u skupinama. Odjeljak u kojem se drži skupina mora imati dužinu stranice dužu od 2,8 m. Ako se u skupini drži manje od šest jedinki, odjeljak u kojem se drži skupina mora imati dužinu stranice dužu od 2,4 m.
   Odstupajući od prvog podstavka, krmače i nazimice, koje se drže na gospodarstvima s manje od 10 krmača, mogu se držati pojedinačno u razdoblju navedenom u tom podstavku, pod uvjetom da se mogu nesmetano okretati u svojim odjeljcima.
   5.   Ne dovodeći u pitanje uvjete predviđene u Prilogu I., države članice će osigurati da krmače i nazimice imaju stalan pristup materijalima za istraživanje, koji u najmanju ruku zadovoljavaju odgovarajuće zahtjeve tog Priloga.
   6.   Države članice će osigurati da se krmače i nazimice koje se drže u skupinama hrane uz primjenu sustava kojim se osigurava da svaka jedinka dobiva dovoljno hrane čak kad postoji suparništvo za hranu.
   7.   Države članice će osigurati da sve suprasne krmače i nazimice, u svrhu utaživanja gladi i zbog potrebe za žvakanjem, dobivaju dovoljne količine voluminozne hrane ili hrane s većim sadržajem vlakana, kao i hrane visoke energetske vrijednosti.
   8.   Države članice će osigurati da se svinje koje se moraju držati u skupinama, a koje su posebno agresivne, te one koje su već bile napadnute od drugih svinja ili koje su bolesne ili ozlijeđene, mogu privremeno smjestiti u pojedinačne odjeljke. U tom slučaju u takvim pojedinačnim odjeljcima životinjama se mora omogućiti da se nesmetano okreću, ako to nije u suprotnosti s posebnim veterinarskim preporukama.
   9.   Odredbe predviđene u stavcima 1. točki (b), 2., 4., 5. i u posljednjoj rečenici stavka 8. primjenjuju se na novoizgrađena ili preuređena gospodarstva ili na ona koja se prvi put koriste poslije 1. siječnja 2003. Od 1. siječnja 2013. ove će se odredbe primjenjivati na sva gospodarstva.
   Odredbe predviđene u prvom podstavku stavka 4. ne primjenjuju se na gospodarstva s manje od 10 krmača.
   Članak 4.
   Države članice će se pobrinuti da su uvjeti za uzgoj svinja usklađeni s općim odredbama propisanim u Prilogu I.
   Članak 5.
   Odredbe iz Priloga I. mogu se mijenjati u skladu s postupkom propisanim u članku 11. stavku 2., kako bi se uzeo u obzir znanstveni napredak.
   Članak 6.
   Države članice će osigurati:

               (a)

               da svaki pojedinac koji zapošljava ili unajmljuje osobe koje se brinu za životinje dobije upute i smjernice o odgovarajućim odredbama članka 3. i Priloga I.;

               (b)

               organiziranje primjerenih tečajeva izobrazbe. Posebno se na tim tečajevima mora usmjeravati pozornost na aspekte dobrobiti.

         Članak 7.
   1.   Po mogućnosti do 1. siječnja 2005., a u svakom slučaju do 1. srpnja 2005., Komisija dostavlja Vijeću izvješće sastavljeno na temelju mišljenja Europske agencije za sigurnost hrane. Prilikom sastavljanja izvješća mora se voditi računa o socijalno-gospodarskim posljedicama, sanitarnim posljedicama, kao i o utjecaju na okoliš te o različitim klimatskim uvjetima. U njemu se također mora voditi računa o razvoju tehnika i sustava uzgoja svinja kao i prerade mesa, kojima bi se mogla smanjiti potreba kirurške kastracije. Prema potrebi, izvješću će se priložiti odgovarajući zakonodavni prijedlozi o učinkovitosti različitih veličina površina i vrsta podova na dobrobit odbijene prasadi i svinja za uzgoj.
   2.   Najkasnije do 1. siječnja 2008. Komisija će predočiti Vijeću izvješće sastavljeno na temelju mišljenja Europske agencije za sigurnost hrane.
   Izvješće mora obuhvatiti posebno:

               (a)

               utjecaj gustoće držanja svinja, uključujući veličinu skupine i metode grupiranja životinja u različitim uzgojnim sustavima, na dobrobit životinja, uključujući njihovo zdravlje;

               (b)

               utjecaj načina gradnje odjeljaka i različitih vrsta podova na dobrobit, uključujući zdravlje svinja, uzimajući u obzir različite klimatske uvjete;

               (c)

               čimbenici rizika u vezi s grizenjem repa i preporuke za smanjenje potrebe skraćivanja repova;

               (d)

               daljnji razvoj sustava smještaja u skupinama suprasnih krmača, vodeći računa o
               zootehničkim, fiziološkim i etološkim aspektima različitih sustava kao i o njihovu djelovanju na zdravlje i okoliš, te o različitim klimatskim uvjetima;

               (e)

               određivanje kriterija za veličine prostora, uključujući prostor za pripust, za pojedinačno smještene odrasle rasplodne neraste;

               (f)

               daljnji razvoj sustava slobodnoga smještaja za krmače u prostoru za pripust i za dojne krmače, koji bi ispunjavao potrebe krmača bez dovođenja u opasnost preživljavanje prasadi;

               (g)

               odnos i ponašanje potrošača prema svinjskom mesu u slučaju različitih razina poboljšanja dobrobiti životinja;

               (h)

               socijalno-ekonomske posljedice različitih sustava uzgoja svinja i njihov učinak na gospodarske partnere Zajednice.

         Izvješću se, prema potrebi, mogu priložiti odgovarajući zakonodavni prijedlozi.
   Članak 8.
   1.   Države članice će osigurati provođenje inspekcija pregleda u okviru odgovornosti nadležnog tijela, kako bi se pregledalo poštuju li se odredbe ove Direktive.
   Inspekcije, koje se mogu provoditi i prilikom pregleda koji se provode u druge svrhe, moraju svake godine obuhvatiti statistički reprezentativan uzorak različitih uzgojnih sustava koji se primjenjuju u pojedinoj državi članici.
   2.   Komisija će u skladu s postupkom iz članka 11. stavka 2. sastaviti pravilnik prema kojem će se provoditi inspekcije iz stavka 1. ovog članka.
   3.   Svake druge godine, do posljednjeg radnog dana u travnju i prvi put do 30. travnja 1996., države članice će obavijestiti Komisiju o rezultatima provedenih inspekcija tijekom prethodne dvije godine u skladu s ovim člankom, uključujući broj provedenih inspekcija s obzirom na broj gospodarstava na njihovom području.
   Članak 9.
   U svrhu uvoza u Zajednicu, životinje koje dolaze iz trećih zemalja mora pratiti certifikat izdan od strane nadležnog tijela te zemlje, kojim se potvrđuje da se s njima postupalo barem na isti način kako se prema odredbama ove Direktive tretiraju životinje podrijetlom iz Zajednice.
   Članak 10.
   Veterinarski stručnjaci Komisije mogu, prema potrebi, s ciljem ujednačene primjene ove Direktive, u suradnji s nadležnim tijelima provoditi preglede na licu mjesta. Osobe koje provode ove preglede dužne su primjenjivati posebne mjere osobne higijene koje su nužne da bi se isključio rizik prijenosa bolesti.
   Država članica na čijem se državnom području provodi pregled dužna je pružiti svu potrebnu pomoć stručnjacima u provođenju njihovih dužnosti. Komisija je dužna obavijestiti nadležno tijelo države članice u pitanju o rezultatima pregleda.
   Nadležno tijelo odnosne države članice dužno je poduzeti sve mjere koje se pokažu potrebnima s obzirom na rezultate pregleda.
   S obzirom na odnose s trećim državama, primjenjuju se odredbe poglavlja III. Direktive 91/496/EEZ od 15. srpnja 1991., o utvrđivanju načela kojima se regulira organizacija veterinarskih pregleda životinja koje ulaze u Zajednicu iz trećih zemalja (8).
   Opća pravila za primjenu ovog članka donijet će se u skladu s postupkom iz članka 11. stavka 2.
   Članak 11.
   1.   Komisiji će pomagati Stalni odbor za prehrambeni lanac i zdravlje životinja osnovan u skladu s člankom 58. Uredbe (EZ) br. 178/2002 Europskog parlamenta i Vijeća od 28. siječnja 2002., o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane (9), dalje u tekstu „odbor”.
   2.   Prilikom upućivanja na ovaj stavak, primjenjuju se članci 5. i 7. Odluke 1999/468/EZ.
   Rok predviđen u članku 5. stavku 6. Odluke 1999/468/EZ utvrđuje se na tri mjeseca.
   Članak 12.
   U skladu s općim pravilima Ugovora, države članice mogu zadržati ili primjenjivati na svojim državnim područjima strože odredbe za zaštitu svinja od onih predviđenih ovom Direktivom. One će obavijestiti Komisiju o svim takvim mjerama.
   Članak 13.
   Stavlja se izvan snage Direktiva 91/630/EEZ, kako je izmijenjena aktima navedenim u Prilogu II. dijelu A, ne dovodeći u pitanje obveze država članica vezano uz vremenske rokove za prenošenje u njihovo nacionalno zakonodavstvo Direktiva navedenih u Prilogu II. dijelu B.
   Upućivanja na Direktivu stavljenu izvan snage smatraju se kao upućivanja na ovu Direktivu i tumače se u skladu s korelacijskom tablicom u Prilogu III.
   Članak 14.
   Ova Direktiva stupa na snagu dvadesetog dana nakon dana objave u Službenom listu Europske unije.
   Članak 15.
   Ova je Direktiva upućena državama članicama.

      Sastavljeno u Bruxellesu 18. prosinca 2008.

            Za Vijeće

            Predsjednik

         M. BARNIER

      (1)  SL C 146 E, 12.6.2008., str. 78.

      (2)  SL L 340, 11.12.1991., str. 33.

      (3)  Vidjeti Prilog II., dio A.

      (4)  SL L 323, 17.11.1978., str. 12.

      (5)  SL L 221, 8.8.1998., str. 23.

      (6)  SL L 184, 17.7.1999., str. 23.

      (7)  SL L 224, 18.8.1990., str. 29.

      (8)  SL L 268, 24.9.1991., str. 56.

      (9)  SL L 31, 1.2.2002., str. 1.

      PRILOG I.
      POGLAVLJE I.

         OPĆI UVJETI

      Dodatno odgovarajućim odredbama u Prilogu Direktivi 98/58/EZ, primjenjuju se sljedeći zahtjevi:

                  1.

                  U dijelu nastamba u kojima se drže svinje mora se izbjegavati stalna buka razine glasnoće od 85 dBA i više. Potrebno je izbjegavati stalnu ili iznenadnu buku.

                  2.

                  Svinje se moraju najmanje osam sati dnevno držati na svjetlu jačine od najmanje 40 luksa.

                  3.

                  Nastambe za svinje moraju se izgraditi na takav način da omogućuju životinjama da:

                              —

                              imaju pristup prostoru za ležanje koji je fizički i toplinski udoban, kao i primjereno dreniran i čist i na kojem ima dovoljno mjesta da na njemu mogu istodobno ležati sve životinje,

                              —

                              mogu normalno ležati i ustajati,

                              —

                              mogu vidjeti druge svinje; međutim, u tjednu očekivanog prasenja i za vrijeme prasenja, krmače i nazimice mogu biti izvan vidokruga pripadnika iste vrste.

                  4.

                  Bez obzira na članak 3. stavak 5., svinje moraju imati stalan pristup dovoljnoj količini materijala kojim im se omogućuje prikladno istraživanje i manipulacija, poput slame, sijena, drva, piljevine, komposta od gljiva, treseta ili njihove mješavine, a kojima se ne dovodi u pitanje zdravlje životinja.

                  5.

                  Podovi moraju biti glatki, ali ne skliski kako bi se spriječilo ozljeđivanje svinja, te tako napravljeni i održavani da ne uzrokuju svinjama ozljedu ili patnju. Oni moraju biti primjereni veličini i težini svinja i, ako nije osigurana stelja, moraju imati ravnu i stabilnu površinu.

                  6.

                  Sve se svinje moraju hraniti najmanje jednom dnevno. Ako se svinje hrane skupino i ne po volji (ad libitum) ili automatskim sustavom za pojedinačno hranjenje životinja, svaka svinja mora imati pristup hrani u isto vrijeme kao i sve ostale u skupini.

                  7.

                  Sve svinje starije od dva tjedna moraju imati stalan pristup dovoljnoj količini svježe vode.

                  8.

                  Zabranjeni su svi zahvati koji se provode u druge svrhe, osim onih u svrhu liječenja ili dijagnosticiranja ili označivanja svinja u skladu s odgovarajućim propisima, a koji imaju za posljedicu oštećenje ili gubitak osjetljivog dijela tijela ili promjenu strukture kostiju, uz sljedeća izuzeća:

                              —

                              ujednačeno smanjenje zuba brušenjem ili rezanjem najkasnije do sedmog dana života prasadi pri čemu ostaje nepovrijeđena glatka površina; kljove nerasta smiju se prema potrebi skratiti kako bi se spriječilo ranjavanje ostalih životinja ili zbog sigurnosnih razloga,

                              —

                              skraćivanje dijela repa,

                              —

                              kastriranje mužjaka svinje drugim načinima, osim kidanjem tkiva,

                              —

                              stavljanje prstena na nos dopušteno je samo u slobodnom sustavu držanja životinja u skladu s nacionalnim propisima.

            Skraćivanje repa i zubi ne smije se provoditi rutinski, nego samo kad postoje dokazi da je došlo do ranjavanja sisa krmača ili uški ili repova drugih svinja. Prije provedbe takvih zahvata, moraju se poduzeti druge mjere kako bi se spriječilo grizenje repova ili druge loše navike, pri čemu treba voditi računa o načinu smještaja i gustoći naseljenosti. U tu svrhu moraju se mijenjati neprikladni uvjeti smještaja ili sustavi držanja.
      Bilo koji gore opisani zahvat mora obavljati veterinar ili osoba osposobljena kako je predviđeno u članku 6. i s iskustvom obavljanja zahvata s primjerenim sredstvima i pod higijenskim uvjetima. Ako se kastracija ili skraćivanje repova provodi nakon sedmoga dana života, mora je provoditi veterinar uz primjenu anestezije i sredstva za ublažavanje boli produženog djelovanja.
      POGLAVLJE II.

         POSEBNE ODREDBE ZA RAZLIČITE KATEGORIJE SVINJA

      A.   Nerasti

      Odjeljci za neraste moraju biti smješteni i izgrađeni tako da omogućuju nerastima da se mogu okretati i čuti, namirisati i vidjeti druge svinje. Slobodna podna površina na raspolaganju odraslom nerastu mora biti najmanje 6 m2.
      Ako se odjeljci koriste za prirodni pripust podna površina na raspolaganju odraslom nerastu mora biti najmanje 10 m2 i odjeljak ne smije imati bilo kakve prepreke.
      B.   Krmače i nazimice

                  1.

                  Moraju se poduzeti mjere za smanjivanje agresije u skupini svinja na najmanju moguću mjeru.

                  2.

                  Suprasne krmače i nazimice moraju se, prema potrebi, tretirati protiv vanjskih i unutarnjih nametnika. Prije stavljanja u odjeljke za prasenje, suprasne krmače i nazimice moraju se temeljito očistiti.

                  3.

                  U tjednu prije očekivanog prasenja krmačama i nazimicama mora se u dovoljnim količinama dati odgovarajući materijal za ležaj, osima ako je to tehnički neprovedivo zbog sustava odvodnje stajnjaka, koji se primjenjuje na gospodarstvu.

                  4.

                  Mora se predvidjeti slobodan prostor iza krmače ili nazimice za lakše prirodno ili potpomognuto prasenje.

                  5.

                  Odjeljci za prasenje u kojima krmače nisu privezane moraju biti opremljeni nekom vrstom zaštite za prasad, na primjer zaštitnom pregradom

            C.   Prasad koja siše

                  1.

                  Dio ukupne površine poda, dovoljno velik da omogućava svim životinjama istovremeni odmor, mora biti pun ili prekriven pokrovom ili nasteljen slamom ili nekim drugim odgovarajućim materijalom.

                  2.

                  Kad se koriste odjeljci za prasenje, prasad koja siše mora imati dovoljno mjesta za neometeno sisanje.

                  3.

                  Prasad mlađa od 28 dana ne smije se odbiti od krmače, osim u slučajevima kad je ugroženo zdravlje ili dobrobit krmače ili prasadi.
                  Međutim, prasad koja siše smije se odbiti od krmače do sedam dana ranije ako ih se premješta u posebne nastambe koje su temeljito očišćene i dezinficirane prije premještanja nove skupine, te odijeljene od nastamba u kojima se drže krmače, kako bi se prenošenje bolesti na prasad svelo na najmanju moguću mjeru.

            D.   Odbijena prasad i tovljenici

                  1.

                  Kad se svinje drže u skupinama, moraju se poduzeti mjere za sprečavanje sukoba koje se ne smatraju normalnim ponašanjem.

                  2.

                  Treba ih se držati u skupinama sa što manje međusobnog miješanja. Ako se mora miješati svinje koja se ne poznaju, to treba učiniti u što ranijoj dobi, po mogućnosti prije ili do jednoga tjedna nakon odbića. Pri miješanju svinja, moraju im se osigurati jednake mogućnost za bijeg i sakrivanje od ostalih svinja.

                  3.

                  Kada se utvrde znakovi ustrajne borbe, moraju se odmah istražiti uzroci i poduzeti odgovarajuće mjere, primjerice po mogućnosti opskrbiti životinje većim količinama slame ili drugim materijalima za istraživanje. Ugrožene životinje ili posebno agresivne životinje moraju se držati odvojeno od skupine.

                  4.

                  Upotreba sredstava za smirenje u svrhu olakšanja prilagodbe na miješanje svinja mora se ograničiti na iznimne slučajeve i samo nakon savjetovanja s veterinarom.

      PRILOG II.
      DIO A

         Direktiva stavljena izvan snage s njezinim kasnijim izmjenama

      (navedene u članku 13.)

                  Direktiva Vijeća 91/630/EEZ
                  (SL L 340, 11.12.1991., str. 33.)

                  Direktiva Vijeća 2001/88/EZ
                  (SL L 316, 1.12.2001., str. 1.)

                  Direktiva Komisije 2001/93/EZ
                  (SL L 316, 1.12.2001., str. 36.)

                  Uredba Vijeća (EZ) br. 806/2003
                  (SL L 122, 16.5.2003., str. 1.)

                  samo Prilog III., točka 26.

            DIO B

         Popis vremenskih rokova za prijenos u nacionalno zakonodavstvo

      (navedeni u članku 13.)

                  Direktive

                  Vremenski rokovi za prijenos

                  91/630/EEZ

                  1. siječnja 1994.

                  2001/88/EZ

                  1. siječnja 2003.

                  2001/93/EZ

                  1. siječnja 2003.

      PRILOG III.

         KORELACIJSKA TABLICA

                  Direktiva 91/630/EEZ

                  Ova Direktiva

                  Članci 1. i 2.

                  Članci 1. i 2.

                  Članak 3. uvodni tekst

                  —

                  Članak 3. stavak 1.

                  Članak 3. stavak 1.

                  Članak 3. stavak 2.

                  Članak 3. stavak 2.

                  Članak 3. stavak 3.

                  Članak 3. stavak 3.

                  Članak 3. stavak 4. točka (a)

                  Članak 3. stavak 4. prvi podstavak

                  Članak 3. stavak 4. točka (b)

                  Članak 3. stavak 4. drugi podstavak

                  Članak 3. stavak 5.

                  Članak 3. stavak 5.

                  Članak 3. stavak 6.

                  Članak 3. stavak 6.

                  Članak 3. stavak 7.

                  Članak 3. stavak 7.

                  Članak 3. stavak 8.

                  Članak 3. stavak 8.

                  Članak 3. stavak 9.

                  Članak 3. stavak 9.

                  Članak 4. stavak 1. prvi podstavak

                  Članak 4.

                  Članak 4. stavak 1. drugi podstavak

                  —

                  Članak 4. stavak 2.

                  —

                  Članak 5.

                  Članak 5.

                  Članak 5.a, uvodni tekst

                  Članak 6. uvodni tekst

                  Članak 5.a stavak 1.

                  Članak 6. točka (a)

                  Članak 5.a stavak 2.

                  Članak 6. točka (b)

                  Članak 6.

                  Članak 7.

                  Članak 7.

                  Članak 8.

                  Članak 8.

                  Članak 9.

                  Članak 9.

                  Članak 10.

                  Članak 10.

                  Članak 11.

                  Članak 11. stavak 1.

                  —

                  Članak 11. stavak 2.

                  Članak 12.

                  —

                  Članak 13.

                  —

                  Članak 14.

                  Članak 12.

                  Članak 15.

                  Prilog

                  Prilog I.

                  —

                  Prilog II.

                  —

                  Prilog III.


title: Direktiva Komisije 2008/14/EEZ od 15. veljače 2008. o izmjeni Direktive Vijeća 76/768/EEZ o kozmetičkim proizvodima u svrhu prilagodbe tehničkom napretku njezinog Priloga III.  Tekst značajan za EGP

text:
               13/Sv. 58

               HR

               Službeni list Europske unije

               199

         32008L0014

               L 042/43

               SLUŽBENI LIST EUROPSKE UNIJE

         DIREKTIVA KOMISIJE 2008/14/EEZ
   od 15. veljače 2008.
   o izmjeni Direktive Vijeća 76/768/EEZ o kozmetičkim proizvodima u svrhu prilagodbe tehničkom napretku njezinog Priloga III.
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 76/768/EEZ od 27. srpnja 1976. o usklađivanju zakonodavstava država članica u odnosu na kozmetičke proizvode (1), a posebno njezin članak 8. stavak 2.,
   budući da:

               (1)

               Direktivom 76/768/EEZ zabranjuje se u kozmetičkim proizvodima uporaba tvari koje su svrstane prema Prilogu I. Direktivi Vijeća 67/548/EEZ od 27. lipnja 1967. o usklađivanju zakona i drugih propisa u odnosu na razvrstavanje, pakiranje i označivanje opasnih tvari (2) u karcinogene, mutagene ili toksične za reprodukciju (dalje u tekstu CMR), kategorije 1, 2 i 3. Međutim, u skladu s Direktivom 67/548/EEZ, uporaba tvari svrstanih u kategoriju 3 je dozvoljena, ako ih je ocijenio i odobrio Znanstveni odbor za potrošačke proizvode (SCCP).

               (2)

               Ako SCCP smatra da glioksal, tvar svrstana prema Prilogu I. Direktivi 67/548/EEZ kao CMR kategorije 3, predstavlja zanemarivi rizik kada je u kozmetičkim proizvodima prisutna u koncentraciji do 100 ppm, Prilog III. Direktivi 76/768/EEZ treba se na odgovarajući način izmijeniti.

               (3)

               Direktivu 76/768/EEZ treba stoga izmijeniti na odgovarajući način.

               (4)

               Kako bi se osigurala neometana promjena postojećih sastava kozmetičkih proizvoda u sastave koje su u skladu sa zahtjevima utvrđenim u ovoj Direktivi, potrebno je osigurati odgovarajuća prijelazna razdoblja.

               (5)

               Mjere predviđene ovom Direktivom u skladu su s mišljenjem Stalnog odbora za kozmetičke proizvode,

         DONIJELA JE OVU DIREKTIVU:
   Članak 1.
   Dio 1. Priloga III. Direktivi 76/768/EEZ mijenja se u skladu s Prilogom ovoj Direktivi.
   Članak 2.
   Države članice poduzimaju sve potrebne mjere kako bi se osiguralo da se proizvodi koji ne zadovoljavaju zahtjeve ove Direktive ne prodaju ili isporučuju krajnjem potrošaču nakon 16. veljače 2009. godine.
   Članak 3.
   1.   Države članice donose i objavljuju zakone i druge propise potrebne za usklađivanje s ovom Direktivom najkasnije do 16. kolovoza 2008. One Komisiji odmah dostavljaju tekst tih odredaba i korelacijsku tablicu između tih odredaba i ove Direktive.
   One primjenjuju te odredbe od 16. studenoga 2008.
   Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 4.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 5.
   Ova je Direktiva upućena državama članicama.

      Sastavljeno u Bruxellesu 15. veljače 2008.

            Za Komisiju

         Günter VERHEUGEN

            Potpredsjednik

      (1)  SL L br. L 262, 27.9.1976., str. 169. Direktiva kako je zadnje izmijenjena Direktivom Komisije 2007/67/EZ (SL L 305, 23.11.2007., str. 22.).

      (2)  SL L 196, 16.8.1967., str. 1. Direktiva kako je zadnje izmijenjena Direktivom 2006/121/EZ Europskog parlamenta i Vijeća (SL L 396, 30.12.2006., str. 850.), kako je ispravljena u SL L 136, 29.5.2007., str. 281.

      PRILOG
      U dijelu 1. Priloga III. Direktivi 76/768/EEZ za glioksal dodaje se sljedeći unos:

                     Referentni broj

                     Tvar

                     Ograničenja

                     Uvjeti uporabe i upozorenja koja moraju biti tiskana na etiketi

                     Područje primjene i/ili uporabe

                     Najveća dozvoljena koncentracija u gotovom kozmetičkom proizvodu

                     Ostala ograničenja i zahtjevi

                     a

                     b

                     c

                     d

                     e

                     f

                     „102

                     Glioksal
                     Glyoxal (INCI)
                     CAS br. 107-22-2
                     EINECS br. 203-474-9

                     100  mg/kg”


title: Direktiva Komisije 2006/51/EZ od 6. lipnja 2006. o izmjeni, radi prilagodbe tehničkom napretku Priloga I. Direktivi 2005/55/EZ Europskog parlamenta i Vijeća te priloga IV. i V. Direktivi 2005/78/EZ o uvjetima za sustave za praćenje emisija za uporabu u vozilima i izuzecima za plinske motore  Tekst značajan za EGP

text:
               13/Sv. 018

               HR

               Službeni list Europske unije

               87

         32006L0051

               L 152/11

               SLUŽBENI LIST EUROPSKE UNIJE

               06.06.2006.

      DIREKTIVA KOMISIJE 2006/51/EZ
   od 6. lipnja 2006.
   o izmjeni, radi prilagodbe tehničkom napretku Priloga I. Direktivi 2005/55/EZ Europskog parlamenta i Vijeća te priloga IV. i V. Direktivi 2005/78/EZ o uvjetima za sustave za praćenje emisija za uporabu u vozilima i izuzecima za plinske motore
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 70/156/EEZ od 6. veljače 1970. o usklađivanju zakonodavstava država članica u odnosu na homologaciju tipa motornih vozila i njihovih prikolica (1), a posebno njezin članak 13. stavak 2.,
   uzimajući u obzir Direktivu 2005/55/EZ Europskog parlamenta i Vijeća od 28. rujna 2005. o usklađivanju zakonodavstava država članica u odnosu na mjere koje treba poduzeti protiv emisija plinovitih i krutih onečišćujućih tvari iz motora s kompresijskim paljenjem, za uporabu u vozilima, te emisija plinovitih onečišćujućih tvari iz motora s vanjskim izvorom paljenja, koji upotrebljavaju prirodni plin ili ukapljeni naftni plin, za primjenu u vozilima (2), a posebno njezin članak 7.,
   budući da:

               (1)

               Direktiva 2005/55/EZ jedna je od posebnih direktiva homologacijskog postupka Zajednice koji je utvrđen Direktivom 70/156/EEZ.

               (2)

               Direktiva Komisije 2005/78/EZ od 14. studenoga 2005. o primjeni Direktive 2005/55/EZ Europskog parlamenta i Vijeća o usklađivanju zakonodavstava država članica u odnosu na mjere koje treba poduzeti protiv emisija plinovitih i krutih onečišćujućih tvari iz motora s kompresijskim paljenjem, za uporabu u vozilima, te emisija plinovitih onečišćujućih tvari iz motora s vanjskim izvorom paljenja, koji upotrebljavaju prirodni plin ili ukapljeni naftni plin, za primjenu u vozilima i kojom se izmjenjuju njezini prilozi I., II., III., IV. i VI. kojima se izmjenjuju i primjenjuju mjere vezano uz trajnost sustava za nadzor emisija, važeća suglasnost kroz definirano korisno razdoblje i sustava dijagnostike rada motora (OBD) za nova teška radna vozila i motore.

               (3)

               S obzirom na tehnički napredak, prikladno je uvesti poboljšane uvjete vezano uz provjeru uvjeta rada, kvarove i demonstraciju sustava za nadzor emisija u trenutku homologacije tipa.

               (4)

               Potrebno je osigurati da funkcioniranje sustava za nadzor emisija ne bude narušeno negativnom strategijom.

               (5)

               Plinski motori ne koriste ponovni protok ispušnih plinova ili tehnologije selektivne katalitičke redukcije kako bi zadovoljili trenutne standarde NOx ispuštanja. Stoga se smatra da u ovoj fazi plinski motori i vozila na plin trebaju biti oslobođeni uvjeta za osiguravanje ispravnog funkcioniranja NOx nadzornih mjera. Izuzeće se može povući kada se uzmu u obzir daljnje faze emisija.

               (6)

               Prikladno je prilagoditi datum primjene odjeljaka 6.5.3., 6.5.4. i 6.5.5. Priloga I. Direktivi 2005/55/EZ u slučajevima novih homologacija tipa.

               (7)

               Komisija namjerava preispitati granične vrijednosti OBD praga kako bi ih prilagodila tehničkom napretku.

               (8)

               Direktive 2005/55/EZ i 2005/78/EZ treba stoga na odgovarajući način izmijeniti.

               (9)

               Mjere predviđene ovom Uredbom u skladu su s mišljenjem Odbora za prilagodbu tehničkom napretku uspostavljenog člankom 13. stavkom 1. Direktive 70/156/EEZ,

         DONIJELA JE OVU DIREKTIVU:
   Članak 1.
   Prilog I. Direktivi 2005/55/EZ izmjenjuje se u skladu s Prilogom I. ovoj Direktivi.
   Članak 2.
   Prilog IV. Direktivi 2005/78/EZ izmjenjuje se u skladu s Prilogom II. ovoj Direktivi.
   Članak 3.
   1.   Države članice donose i objavljuju zakone i druge propise potrebne za usklađivanje s ovom Direktivom najkasnije do 8. studenoga 2006. One Komisiji odmah dostavljaju tekst tih odredaba, kao i tablicu međusobnih odnosa između tih odredaba i ove Direktive.
   Te se odredbe primjenjuju od 9. studenoga 2006. Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 4.
   Ova Direktiva stupa na snagu trećeg dana od dana objave u Službenom listu Europske unije.

   Članak 5.
   Ova je Direktiva upućena državama članicama.

      Sastavljeno u Bruxellesu 6. lipnja 2006.

            Za Komisiju

         Günter VERHEUGEN

            Potpredsjednik

      (1)  SL L 42, 23.2.1970., str. 1. Direktiva kako je zadnje izmijenjena Direktivom Komisije 2006/28/EZ (SL L 65, 7.3.2006., str. 27.).

      (2)  SL L 275, 20.10.2005., str. 1. Direktiva kako je izmijenjena Direktivom Komisije 2005/78/EZ (SL L 313, 29.11.2005., str. 1.).
   PRILOG I.
   IZMJENE DIREKTIVE 2005/55/EZ
   Prilog I. mijenja se kako slijedi:

               1.

               Odjeljak 2.1. mijenja se kako slijedi:

                           (a)

                           definicija „negativne strategije” zamjenjuje se sljedećim:„ ‚negativna strategija’ znači:
                                       —

                                       AECS koji smanjuje učinkovitost nadzora emisija u pogledu BECS-a u uvjetima koji se mogu očekivati tijekom uobičajenog rada i uporabe vozila.

                                       —

                                       BECS koji razlikuje između rada na standardnom ispitivanju homologacije tipa i drugih vrsta rada i pruža manju razinu nadzora emisija pod uvjetima koji nisu bitno uključeni u primjenjive postupke ispitivanja homologacije tipa, ili

                                       —

                                       OBD ili strategija nadzora emisija koja razlikuje između rada na standardnom ispitivanju homologacije tipa i drugih vrsta rada, te pruža nižu razinu sposobnosti nadzora (na vrijeme i precizno) uz uvjete koji nisu bitno uključeni u primjenjive postupke ispitivanja homologacije tipa;

                                 ”

                           (b)

                           kod definicije „trajne funkcije pomanjkanja emisija”, „trajna funkcija pomanjkanja emisija” zamjenjuje se sa „funkcija pomanjkanja emisija”;

                           (c)

                           dodaje se sljedeća definicija:
                           „ ‚sustav nadzora emisija’ znači sustav koji osigurava ispravno funkcioniranje mjera nadzora NOx primijenjenih kod motornog sustava u skladu s uvjetima odjeljka 6.5. Priloga I.”;

               2.

               u drugoj alineji odjeljka 6.1.5.6. „trajna funkcija pomanjkanja emisija” zamjenjuje se sa „funkcija pomanjkanja emisija”.

               3.

               Odjeljak 6.5. zamjenjuje se sljedećim:
               „6.5.   Uvjeti osiguravanja ispravnog funkcioniranja nadzornih mjera NOx

               6.5.1.   Opće odredbe

               6.5.1.1.   Ovaj odjeljak primjenjiv je za sustave motora s kompresijskim paljenjem bez obzira na tehnologiju upotrijebljenu za usklađivanje s graničnim vrijednostima emisija određenih u tablicama odjeljka 6.2.1.
               6.5.1.2.   Datumi primjene
               Uvjeti iz odjeljaka 6.5.3., 6.5.4. i 6.5.5. primjenjuju se od 9. studenoga 2006. za nove homologacije tipa, te od 1. listopada 2007. za sve registracije novih vozila.
               6.5.1.3.   Bilo koji motorni sustav pokriven ovim odjeljkom bit će konstruiran, napravljen i ugrađen tako da može zadovoljiti ove uvjete tijekom korisnog vijeka trajanja motora.
               6.5.1.4.   Podatke kojima se u cijelosti opisuju karakteristike funkcioniranja motornih sustava iz ovog odjeljka određuje proizvođač u Prilogu II.
               6.5.1.5.   U prijavi za homologaciju tipa, ako motorni sustav zahtijeva reagens, proizvođač će definirati karakteristike svih reagensa koje upotrebljava sustav prerade emisija, npr. vrstu i koncentracije, uvjete radne temperature, upućivanja na međunarodne standarde itd.
               6.5.1.6.   Podložno uvjetima iz odjeljka 6.1., bilo koji motorni sustav pokriven ovim odjeljkom zadržat će svoje funkcije nadzora emisija u svim redovitim uvjetima na području Zajednice, posebno pri niskim vanjskim temperaturama.
               6.5.1.7.   U svrhu homologacije tipa, proizvođač će tehničkom odjelu dokazati da za motorne sustave koji potrebuju reagens, emisije amonijaka tijekom primjenjivog ciklusa ispitivanja emisija ne prelaze prosječnu vrijednost od 25 ppm.
               6.5.1.8.   Za motorne sustave koji zahtijevaju reagens, svaki ugrađeni zasebni spremnik reagensa uključivat će i načine za uzimanje uzoraka tekućine unutar spremnika. Točka uzimanja uzorka bit će lako dostupna bez uporabe posebnog alata ili naprave.
               6.5.2.   Uvjeti održavanja

               6.5.2.1.   Proizvođač će osigurati da svi vlasnici novih teških radnih vozila ili novih motora za teška radna vozila imaju upute u kojima će se navesti da ako sustav nadzora emisija nije ispravan, vozač će o tome biti obaviješten indikatorom za kvar i motor će stoga raditi smanjenim potencijalom.
               6.5.2.2.   Upute će sadržavati uvjete za ispravnu uporabu i održavanje vozila uključujući i, prema potrebi, uporabu potrošnih reagensa.
               6.5.2.3.   Upute će biti napisane jasnim i netehničkim jezikom te na jeziku zemlje u kojoj se novo teško vozilo ili motor prodaje ili registrira.
               6.5.2.4.   Upute će navesti treba li vozač nadopunjavati potrošne reagense u uobičajenim intervalima održavanja te će navesti i izglednu stopu potrošnje reagensa prema tipu novog teškog radnog vozila.
               6.5.2.5.   U uputama će biti navedeno je li uporaba i punjenje potrebnog reagensa određenih svojstava obavezno kako bi vozilo bilo usklađeno s potvrdom o sukladnosti izdanom za taj tip vozila ili motora.
               6.5.2.6.   U uputama će biti navedeno da uporaba vozila koje ne troši nikakav reagens, a koji je potreban za smanjenje emisije zagađivača, može biti kažnjivo djelo i da, kao posljedica, bilo kakvi favorizirani uvjeti kupnje ili rada vozila dobiveni u zemlji registracije ili drugoj zemlji u kojoj se vozilo upotrebljava mogu postati nevažeći.
               6.5.3.   Nadzor NOx u motornim sustavima

               6.5.3.1.   Neispravno funkcioniranje motornih sustava vezano uz nadzor emisija NOx (primjerice zbog nedostatka potrebnih reagensa, neispravnog EGR protoka ili isključivanja EGR) bit će određeno nadziranjem razine NOx putem senzora postavljenih u ispusni tok.
               6.5.3.2.   Svako odstupanje razine NOx veće od 1,5 g/kWh iznad primjenjive granice vrijednosti određene u tablici 1. odjeljka 6.2.1. Priloga I., rezultirat će obavješćivanjem vozača aktiviranjem indikatora spomenutog u odjeljku 3.6.5. Priloga IV. Direktivi 2005/78/EZ.
               6.5.3.3.   Dodatno, neizbrisiva šifra kvara kojom se opisuje razlog zbog kojeg NOx prelazi razine određene u odjeljku 6.5.3.2. bit će pohranjena u skladu s odjeljkom 3.9.2. Priloga IV. Direktivi 2005/78/EZ najmanje 400 dana ili 9 600 sati rada motora.
               Razlozi prelaska granice NOx bit će, u najmanju ruku i gdje je primjenjivo, prepoznati u slučajevima praznog spremnika za reagens, prekida doziranja reagensa, nedostatne kvalitete reagensa, niske uporabe reagensa, neispravnog protoka EGR-a ili deaktivacija EGR-a. U svim drugim slučajevima, proizvođaču se dozvoljava poziv na neizbrisivu šifru kvara ‚visoki NOx – uzrok nepoznat’.
               6.5.3.4.   Ako razina NOx prijeđe granične vrijednosti praga OBD-a određene u tablici u članku 4. stavku 3., limitator zakretnog momenta smanjit će snagu motora prema uvjetima iz odjeljka 6.5.5. na način koji je jasno vidljiv vozaču vozila. Kada se limitator zakretnog momenta uključi, vozač će i dalje biti obaviješten prema uvjetima iz odjeljka 6.5.3.2., a neizbrisiva šifra kvara pohranjuje se u skladu s odredbama odjeljka 6.5.3.3.
               6.5.3.5.   U slučaju motornih sustava koji se oslanjaju na uporabu EGR-a i koji su bez sustava obrade nadzora emisija NOx, proizvođač može upotrijebiti alternativnu metodu uvjetima iz odjeljka 6.5.3.1. za određivanje razine NOx. U vrijeme homologacije tipa proizvođač će pokazati kako su alternativne metode jednako pravodobne i učinkovite u određivanju razine NOx, u usporedbi s uvjetima odjeljka 6.5.3.1. te da aktiviraju jednake posljedice kao one navedene u odjeljcima 6.5.3.2., 6.5.3.3. i 6.5.3.4.
               6.5.4.   Nadzor reagensa

               6.5.4.1.   Za vozila kojima je potrebna uporaba reagensa kako bi zadovoljila uvjete ovog odjeljka, vozač će biti obaviješten o razini reagensa u spremniku ugrađenom u vozilo, a putem zasebnog mehaničkog ili elektroničkog indikatora na instrument ploče vozila. To uključuje i upozorenje kada reagens padne:

                           —

                           ispod 10 % spremnika ili veći postotak prema izboru proizvođača, ili

                           —

                           ispod razine koja odgovara razdaljini koja se može prijeći s rezervnom razinom goriva koju je odredio proizvođač.

                     Indikator reagensa bit će postavljen blizu indikatora razine goriva.
               6.5.4.2.   Vozač će biti obaviješten, prema uvjetima iz odjeljka 3.6.5. Priloga IV. Direktivi 2005/78/EZ, ako spremnik reagensa ostane prazan.
               6.5.4.3.   Čim spremnik reagensa ostane prazan, uvjeti iz odjeljka 6.5.5., primjenjivat će se pored uvjeta određenih u odjeljku 6.5.4.2.
               6.5.4.4.   Proizvođač može odabrati usklađivanje s odjeljcima od 6.5.4.5. do 6.5.4.12. kao alternativu uvjetima iz odjeljka 6.5.3.
               6.5.4.5.   Motorni će sustavi uključivati i način određivanja da tekućina, koja odgovara karakteristikama reagensa, određenim od strane proizvođača i navedenim u Prilogu II. ovoj Direktivi, bude prisutna u vozilu.
               6.5.4.6.   Ako tekućina u spremniku reagensa ne odgovara minimalnim uvjetima kako ih je odredio proizvođač i kako je navedeno u Prilogu II. ovoj Direktivi, primjenjivat će se dodatni uvjeti iz odjeljka 6.5.4.12.
               6.5.4.7.   Motorni sustavi će sadržavati načine za određivanje potrošnje reagensa te osiguran vanjski pristup podacima o potrošnji.
               6.5.4.8.   Prosječna potrošnja reagensa i prosječna tražena potrošnja reagensa u motornom sustavu, ili tijekom proteklih 48 sati rada motora ili tijekom razdoblja potrebnog za prosječnu traženu potrošnju reagensa od najmanje 15 litara, štogod je duže, bit će dostupna putem serijskog priključka standardnog dijagnostičkog konektora kako je navedeno u odjeljku 6.8.3. Priloga IV. Direktivi 2005/78/EZ.
               6.5.4.9.   Kako bi se nadzirala potrošnja reagensa, trebaju se nadzirati najmanje sljedeći parametri unutar motora:

                           —

                           razina reagensa u spremniku u vozilu

                           —

                           protok reagensa ili ubrizgavanje reagensa što je tehnički bliže moguće točki ubrizgavanja u sustav obrade ispuha.

                     6.5.4.10.   Svako odstupanje za više od 50 % prosječne potrošnje reagensa i prosječne tražene potrošnje reagensa u motornom sustavu, tijekom razdoblja određenog u odjeljku 6.5.4.8., rezultirat će primjenom mjera određenih u odjeljku 6.5.4.12.
               6.5.4.11.   U slučaju prekida doziranja reagensa primijenit će se mjere iz odjeljka 6.5.4.12. Ovo nije potrebno ako je takav prekid tražen od ECU motora jer su uvjeti rada motora takvi da emisije iz motora ne zahtijevaju doziranje reagensa, uz uvjet da proizvođač jasno obavijesti nadležno tijelo kada se takvi uvjeti primjenjuju.
               6.5.4.12.   Bilo kakav kvar otkriven u vezi s odjeljcima 6.5.4.6., 6.5.4.10. ili 6.5.4.11. pokrenut će iste posljedice, istim redoslijedom, kao one navedene u odjeljcima 6.5.3.2., 6.5.3.3. ili 6.5.3.4.
               6.5.5.   Mjere za suzbijanje neovlaštenog diranja sustava za obradu ispuha

               6.5.5.1.   Bilo koji motorni sustav obuhvaćen odredbama ovog odjeljka, uključivat će i limitator zakretnog momenta koji će obavijestiti vozača da motorni sustav neispravno radi ili da se vozilo koristi na neispravan način te zahtijevati brzo ispravljanje pogreške (pogrešaka).
               6.5.5.2.   Limitator zakretnog momenta aktivirat će se kada vozilo prvi put stane nakon što se ispuni neki od uvjeta iz odjeljaka 6.5.3.4., 6.5.4.3., 6.5.4.6., 6.5.4.10. ili 6.5.4.11.
               6.5.5.3.   Kada se limitator uključi, zakretni moment motora neće, u bilo kojem slučaju, prijeći konstantnu vrijednost od:

                           —

                           60 % najvećeg zakretnog momenta motora za vozila kategorije N3 > 16 tona, M1 > 7.5 tona, M3/III i M3/B > 7.5 tona,

                           —

                           75 % najvećeg zakretnog momenta motora za vozila kategorije N1, N2, N3 ≤ 16 tona, 3.5 < M1 ≤ 7.5 tona, M2, M3/I, M3/II, M3/A i M3/B ≤ 7.5 tona.

                     6.5.5.4.   Uvjeti za dokumentaciju i limitator zakretnog momenta određeni su u odjeljcima 6.5.5.5. i 6.5.5.8.
               6.5.5.5.   Detaljne pisane informacije kojima se u potpunosti opisuju funkcionalne operativne karakteristike sustava za nadzor emisija i limitatora zakretnog momenta bit će određene prema uvjetima za dokumentaciju iz odjeljka 6.1.7.1.(b). Proizvođač će posebno dostaviti podatke o algoritmima upotrijebljenim od strane ECU-a za izvještavanje o koncentracijama NOx u usporedbi sa specifičnim emisijama NOx (u g/kWh) u ETC-u, a u skladu s odjeljkom 6.5.6.5.
               6.5.5.6.   Limitator zakretnog momenta bit će deaktiviran kada je brzina motora u mrtvom hodu i ako nema više uvjeta za njegovu aktivaciju. Limitator se neće automatski deaktivirati bez razloga njegovog ponovnog aktiviranja.
               6.5.5.7.   Deaktivacija limitatora zakretnog momenta nije moguća putem sklopke ili alata za održavanje.
               6.5.5.8.   Limitator zakretnog momenta neće se primjenjivati na motore ili vozila koja se upotrebljavaju u vojsci, spasilačkim službama, vatrogasnim postrojbama i vozilima medicinske pomoći. Trajna deaktivacija moguća je samo od strane proizvođača motora ili vozila, a unutar skupine motora određuje se poseban tip motora za ispravno dokazivanje istovjetnosti.
               6.5.6.   Uvjeti rada sustava za nadzor emisija

               6.5.6.1.   Sustav za nadzor emisija radit će,

                           —

                           pri svim vanjskim temperaturama između 266 K i 308 K (-7 °C i 35 °C)

                           —

                           na svim visinama ispod 1 600 m;

                           —

                           pri temperaturama hlađenja motora iznad 343 K (70 °C).

                     Odredbe ovog odjeljka ne primjenjuju se u slučaju nadzora razine reagensa u spremniku kada se nadzor obavlja pod svim uvjetima rada.
               6.5.6.2.   Sustav za nadzor emisija može se deaktivirati kada je uključena strategija polaganog kretanja, a koja rezultira većim smanjenjem zakretnog momenta od razina navedenih u odjeljku 6.5.5.3. za pojedinu kategoriju vozila.
               6.5.6.3.   Ako je aktivan sustav pomanjkanja emisija, sustav za nadzor emisija ostat će aktivan i uskladit će se s odredbama odjeljka 6.5.
               6.5.6.4.   Neispravno funkcioniranje mjera nadzora NOx otkrit će se u četiri ciklusa ispitivanja OBD-a, kao što je navedeno u definiciji iz odjeljka 6.1. dodatka 1. Prilogu I. Direktive 2005/78/EZ.
               6.5.6.5.   Algoritmi ECU-a za izvještavanje o stvarnim koncentracijama NOx u usporedbi sa specifičnim emisijama NOx (u g/kWh) u ETC-u, ne smatraju se negativnom strategijom.
               6.5.6.6.   Ako AECS koji je odobren od strane tijela za homologaciju, u skladu s odjeljkom 6.1.5., postane aktivan, bilo koje povećanje NOx zbog rada AECS-a može se primijeniti odgovarajućoj razini NOx iz odjeljka 6.5.3.2. U svim takvim slučajevima utjecaj AECS-a na prag NOx bit će opisan u skladu s odjeljkom 6.5.5.5.
               6.5.7.   Kvar sustava za nadzor emisija

               6.5.7.1.   Sustav za nadzor emisija nadzirat će se zbog električnih kvarova i za odstranjivanje ili deaktivaciju bilo kakvih senzora koji ga mogu sprečavati u dijagnosticiranju viših emisija, kao što je navedeno u odjeljcima 6.5.3.2. i 6.5.3.4.
               Primjeri senzora koji utječu na dijagnostičku sposobnost jesu oni koji izravno mjere koncentracije NOx, senzori za kvalitetu uree te senzori za nadzor doziranja reagensa, razine reagensa, potrošnje reagensa i stope ERG-a.
               6.5.7.2.   Ako se potvrdi kvar sustava za nadzor emisija, vozač će odmah biti obaviješten aktiviranjem signala za upozorenje prema odredbama odjeljka 3.6.5. Priloga IV. Direktivi 2005/78/EZ.
               6.5.7.3.   Limitator zakretnog momenta aktivirat će se u skladu s odjeljkom 6.5.5. ako se kvar ne otkloni unutar 50 sati rada motora.
               Razdoblje određeno u prvom podstavku bit će smanjeno na 36 sati od datuma navedenog u članku 2. stavku 7. i članku 2. stavku 8.
               6.5.7.4.   Kada sustav za nadzor emisija utvrdi da kvar više ne postoji, šifra kvara povezana s tim kvarom može biti izbrisana iz memorije sustava, osim u slučajevima navedenim u odjeljku 6.5.7.5., a limitator zakretnog momenta, ako je primjenjivo, bit će deaktiviran prema odredbama odjeljka 6.5.5.6.
               Niti jednim alatom za skeniranje nije moguće izbrisati iz memorije sustava šifre kvara povezane s kvarom sustava za nadzor emisija.
               6.5.7.5.   U slučaju micanja ili deaktiviranja elemenata sustava za nadzor emisija, u skladu s odjeljkom 6.5.7.1., neizbrisiva šifra kvara bit će pohranjena u skladu s odjeljkom 3.9.2. Priloga IV. Direktivi 2005/78/EZ najmanje 400 dana ili 9 600 sati rada motora.
               6.5.8.   Prikaz sustava za nadzor emisija

               6.5.8.1.   Kao dio prijave za homologaciju tipa iz odjeljka 3., proizvođač će dokazati usklađenost odredaba ovog odjeljka s ispitivanjima na dinamometru motora u skladu s odjeljcima 6.5.8.2. do 6.5.8.7.
               6.5.8.2.   Usklađenost tipa motora ili OBD tipa motora s uvjetima ovog odjeljka može se prikazati ispitujući sustav za nadzor emisija jednog tipa (osnovnog motora), uz uvjet da proizvođač dokaže nadležnom tijelu da su sustavi za nadzor emisija slični kod svih tipova unutar skupine.
               Ovaj prikaz može se provesti prezentirajući tijelu za homologaciju elemente poput algoritama, funkcionalnih analiza itd.
               Osnovni motor odabire proizvođač u dogovoru s tijelom za homologaciju.
               6.5.8.3.   Ispitivanje sustava za nadzor emisija sastoji se od sljedeće tri faze:

                  Odabir:

               Neispravno funkcioniranje nadzornih mjera NOx ili kvar sustava za nadzor emisija odabiru se od strane nadležnog tijela iz popisa neispravnih radnji koji dostavlja proizvođač.

                  Kvalifikacija:

               Utjecaj neispravnog funkcioniranja dokazuje se mjerenjem razine NOx kroz ETC na ispitivanju motora.

                  Prikaz:

               Reakcija sustava (smanjenje zakretnog momenta, znak upozorenja itd.) prikazuje se prolaskom motora kroz četiri ciklusa OBD ispitivanja.
               6.5.8.3.1.   Vezano uz faze odabira, proizvođač će dostaviti nadležnom tijelu opis strategije nadzora upotrijebljene za određivanje potencijalnog neispravnog funkcioniranja bilo kojih nadzornih mjera NOx i mogućih kvarova u sustavu nadzora emisija koji bi doveli do aktivacije limitatora zakretnog momenta ili samo aktivacije znaka upozorenja.
               Tipični primjeri neispravnog funkcioniranja ovog popisa su prazan spremnik reagensa, neispravno funkcioniranje koje vodi do prekida doziranja reagensa, nedostatna kvaliteta reagensa, neispravno funkcioniranje koje vodi do niske uporabe reagensa, neispravan protok EGR-a ili deaktivacija EGR-a.
               Najmanje dva i najviše tri neispravna funkcioniranja NOx sustava nadzora ili kvarova sustava za nadzor emisija bit će odabrani s ovog popisa od strane tijela za homologaciju.
               6.5.8.3.2.   Vezano uz fazu kvalifikacije, emisije NOx mjerit će se tijekom ciklusa ispitivanja ETC-a, a prema odredbama Dodatka 2. Prilogu III. Rezultati ETC ispitivanja upotrijebit će se za određivanje načina na koji se očekuje da sustav nadzora NOx reagira tijekom prikaza postupka (smanjenje zakretnog momenta i/ili znak upozorenja). Kvar će biti simuliran tako da razina NOx ne pređe za više od 1 g/kWh bilo koji prag naveden u odjeljcima 6.5.3.2. ili 6.5.3.4.
               Kvalifikacije emisija nisu potrebne u slučaju praznog spremnika reagensa ili za prikazivanje kvara sustava za nadzor emisija.
               Limitator zakretnog momenta treba se deaktivirati za vrijeme faze kvalificiranja.
               6.5.8.3.3.   Za fazu demonstracije, motor će proći najviše četiri ciklusa OBD ispitivanja.
               Neće biti prisutni kvarovi osim onih koji se razmatraju u svrhu prikaza.
               6.5.8.3.4.   Prije početka niza ispitivanja iz odjeljka 6.5.8.3.3., sustav za nadzor emisija bit će namješten na status ‚bez kvara’.
               6.5.8.3.5.   Ovisno o odabranoj razini NOx, sustav će aktivirati znak upozorenja i, ako je primjenjivo, limitator zakretnog momenta u bilo koje vrijeme prije kraja sekvence otkrivanja. Sekvenca može biti zaustavljena kada sustav nadzora NOx ispravno reagira.
               6.5.8.4.   U slučaju sustava za nadzor emisija koji je uglavnom baziran na nadzoru razine NOx putem senzora postavljenih na tok ispuha, proizvođač može odabrati izravno nadziranje neke funkcije sustava (npr. prekid doziranja, zatvoren ventil EGR-a) za utvrđivanje sukladnosti. U tom slučaju bit će prikazana odabrana funkcija sustava.
               6.5.8.5.   Prema zahtjevima odjeljka 6.5.5.3. razina smanjenja zakretnog momenta putem limitatora zakretnog momenta bit će odobrena zajedno s općom homologacijom rada motora u skladu s Direktivom 80/1269/EZ. Za postupak prikaza proizvođač će prikazati nadležnom tijelu za homologaciju uključenost ispravnog limitatora zakretnog momenta unutar ECU motora. Zasebna mjerenja zakretnog momenta nisu potrebna.
               6.5.8.6.   Kao alternativa odjeljcima 6.5.8.3.3. i 6.5.8.3.5., prikazi sustava za nadzor emisija i limitator zakretnog momenta mogu se provesti ispitivanjem vozila. Vozilo će se voziti cestom ili ispitnom stazom s odabranim neispravnim funkcijama ili kvarovima sustava za nadzor emisija, kako bi se prikazalo da će znak upozorenja i aktivacija limitatora zakretnog momenta raditi u skladu s uvjetima iz odjeljka 6.5., a posebno onih iz odjeljaka 6.5.5.2. i 6.5.5.3.
               6.5.8.7.   Ako je pohranjivanje neizbrisivog kvara u računalnu memoriju potrebno za usklađenost s uvjetima odjeljka 6.5., sljedeća tri uvjeta moraju se zadovoljiti do kraja sekvence prikazivanja:

                           —

                           da je putem OBD naprave za skeniranje moguće potvrditi prisutnost u OBD računalnoj memoriji odgovarajućih neizbrisivih šifra kvarova opisanih u odjeljku 6.5.3.3. te da se na zadovoljavajući način može dokazati nadležnom tijelu da ga naprava za skeniranje ne može izbrisati, i

                           —

                           da je moguće potvrditi vrijeme provedeno u sekvenci otkrivanja sa znakom upozorenja aktiviranim čitanjem neizbrisivog brojača navedenog u odjeljku 3.9.2. Priloga IV. Direktivi 2005/78/EZ te da se na zadovoljavajući način može dokazati nadležnom tijelu da ga naprava za skeniranje ne može izbrisati, i

                           —

                           da je tijelo za homologaciju odobrilo elemente konstrukcije koji dokazuju da su te neizbrisive informacije pohranjene u skladu s odjeljkom 3.9.2. Priloga IV. Direktivi 2005/78/EZ i to najmanje 400 dana ili 9600 sati rada motora.”

         PRILOG II.
   IZMJENE DIREKTIVE 2005/78/EZ.

               1.

               Prilog IV. mijenja se kako slijedi:

                           (a)

                           u odjeljku 3.6.4. „trajna funkcija pomanjkanja emisija” zamjenjuje se s „funkcija pomanjkanja emisija”;

                           (b)

                           u drugom stavku odjeljka 3.7. „trajna funkcija pomanjkanja emisija” zamjenjuje se s „funkcija pomanjkanja emisija”;

                           (c)

                           odjeljak 3.8.3. zamjenjuje se sljedećim:

                                       „3.8.3.

                                       U slučaju aktivacije indikatora za kvar zbog neispravne uporabe motornoga sustava u pogledu nadzornih mjera NOx, ili neispravne potrošnje reagensa i njegova doziranja, indikator se može vratiti u svoj prethodni položaj aktivacije ako se uvjeti određeni u odjeljcima 6.5.3., 6.5.4. i 6.5.7. Priloga I. Direktivi 2005/55/EZ više ne primjenjuju.”;

                           (d)

                           odjeljak 3.9.2. zamjenjuje se sljedećim:

                                       „3.9.2.

                                       Od 9. studenoga 2006. za nove homologacije tipa i od 1. listopada 2007. za sve registracije, u slučaju neizbrisive šifre kvara pokrenute prema odredbama odjeljka 6.5.3. ili 6.5.4. Priloga I. Direktivi 2005/55/EZ, sustav OBD zadržat će izvješće o šifri kvara i satima rada motora tijekom aktivacije indikatora za kvar u trajanju od najmanje 400 dana ili 9 600 sati rada motora.
                                       Bilo koja šifra kvara i odgovarajući sati rada motora tijekom aktivacije indikatora za kvar neće biti izbrisani uporabom vanjske dijagnostike ili drugog alata prema navodima odjeljka 6.8.3. ovog Priloga.”

               2.

               Prilog V. mijenja se kako slijedi:

                           (a)

                           točka 2. zamjenjuje se sljedećim:

                                       „2.

                                       Primjer primjene zahtjeva određenih u ovoj Direktivi i Direktivi 2005/55/EZ za treću homologaciju (trenutačno bez produžetaka) koja odgovara datumu primjene B1 s OBD fazom I., izdano od strane Ujedinjene Kraljevine:
                                       e11*2005/55*2005/78B*0003*00”;

                           (b)

                           točka 3. zamjenjuje se sljedećim:

                                       „3.

                                       Primjer primjene zahtjeva određenih u Direktivi 2005/55/EZ i izmjena Direktive 2006/51/EZ za drugi produžetak četvrte homologacije koja odgovara datumu primjene B2 s OBD fazom II., izdanom od strane Njemačke:
                                       e1*2005/55*2006/51F*0004*02”;

                           (c)

                           dodaje se sljedeća točka 4.:

                                       „4.

                                       Tablica koja prikazuje slova koja se moraju upotrijebiti u skladu s različitim datumima primjene prikazanim u Direktivi 2005/55/EZ:

                                                   Slovo

                                                   Red (1)

                                                   OBD faza I. (2)

                                                   OBD faza II.

                                                   Trajnost i uporaba

                                                   NOx nadzor (3)

                                                   A

                                                   A

                                                   —

                                                   —

                                                   —

                                                   —

                                                   B

                                                   B1 (2005)

                                                   DA

                                                   —

                                                   DA

                                                   —

                                                   C

                                                   B1 (2005)

                                                   DA

                                                   —

                                                   DA

                                                   DA

                                                   D

                                                   B2 (2008)

                                                   DA

                                                   —

                                                   DA

                                                   —

                                                   E

                                                   B2 (2008)

                                                   DA

                                                   —

                                                   DA

                                                   DA

                                                   F

                                                   B2 (2008)

                                                   —

                                                   DA

                                                   DA

                                                   —

                                                   G

                                                   B2 (2008)

                                                   —

                                                   DA

                                                   DA

                                                   DA

                                                   H

                                                   C

                                                   DA

                                                   —

                                                   DA

                                                   —

                                                   I

                                                   C

                                                   DA

                                                   —

                                                   DA

                                                   DA

                                                   J

                                                   C

                                                   —

                                                   DA

                                                   DA

                                                   —

                                                   K

                                                   C

                                                   —

                                                   DA

                                                   DA

                                                   DA

      (1)  U skladu s tablicom I., djelom 6. Priloga I. Direktivi 2005/55/EZ.

      (2)  U skladu s člankom 4. Direktive 2005/55/EZ, plinski se motori isključuju iz OBD faze I.

      (3)  U skladu s dijelom 6.5. Priloga I. Direktivi 2005/55/EZ.”